**Csecsemő- és kisgyermeknevelő szak, nappali tagozat**

**Pótfelvételi eljárásban felvételt nyert hallgatójelöltek**

Tisztelt Hallgatójelölt!

**A beiratkozásra az alábbi napon van lehetőség:**

* **2021. szeptember 3. péntek 12.00-15.00 között**

**Helyszíne: a Kar épületében, az I. emeleten a Tanulmányi Hivatal 134. irodájában Vámosi-Pásztor Mónika tanulmányi előadónál**

A beiratkozásra a kijelölt napokon folyamatos ügyfélszolgálattal biztosítunk lehetőséget.

A személyes beiratkozás a **járványügyi helyzetre való tekintettel** kizárólag az általános higiéniai és távolságtartási szabályok betartásával valósulhat meg. Szeretnénk a legnagyobb védelmet nyújtani hallgatóinknak és munkatársainknak is a fertőződéssel szemben.

Kérjük, hogy a fertőződés elkerülése érdekében az alábbiakat mindenképpen vegye figyelembe a beiratkozással összefüggésben:

* Az épületbe **kizárólag a beiratkozó hallgatójelölt** léphet be. Kísérő az egyetemi épületet nem látogathatja.
* Az épületekben a 2020. őszén bevezetett belépési szabályok továbbra is fennmaradnak: **így a belépéskori lázmérés, a kézfertőtlenítés**.
* A **maszk használata** a zárt légterű közösségi terekben, így a beiratkozás során is továbbra is **kötelező**.

**Mindezektől nem mentesít a védettségi igazolvány!**

A beiratkozás, a hallgatói jogviszony létesítése, két részből áll:

1. elektronikus és
2. személyes ügyintézésből.

A **beiratkozás elektronikus részéről (regisztráció és beiratkozási csomag nyomtatása) az Általános tájékoztatóban olvashat.**

Az elektronikus beiratkozás elvégzése után kerülhet sor a **személyes beiratkozásra**. Amennyiben tanulmányait csak egy év kihagyást követően szeretné megkezdeni, a beiratkozáson akkor is részt kell vennie, beiratkozás hiányában tanulmányait a későbbiekben sem kezdheti meg.

**FIGYELEM!** A beiratkozás csak a regisztrált napon és időpontban lehetséges, pótbeiratkozásra időpontot nem tudunk biztosítani. Aki nem iratkozik be, azaz nem létesít hallgatói jogviszonyt az Egyetemmel, az elveszíti a felvétellel elnyert tanulmányi lehetőséget, ezért a beiratkozáson – akár meghatalmazott közreműködésével – mindenképpen részt kell vennie. Ha személyesen esetleg nem tud beiratkozni, a meghatalmazottja számára szabályos, két tanúval hitelesített meghatalmazást kell kiállítania, aminek tartalmaznia kell azt is, hogy melyik szakra kíván beiratkozni. A meghatalmazáshoz elérhető űrlap a <https://www.tok.elte.hu/th> honlap *Hallgatóknak/Letölthető dokumentumok* menüpontjában.

**A beiratkozásra feltétlenül hozza magával**

* a NEPTUN-ban történt regisztráció után kitöltött/ kinyomtatott **beiratkozási lapjai**t, valamint a hozzá tartozó, azzal egy fájlban letölthető dokumentumokat (beiratkozási lap 2 példányban - kötelező, adatkezelési nyilatkozat – kötelező, Alumni nyilatkozat - opcionális);
* **személyi igazolvány**át (külföldi állampolgár az útlevelét, tartózkodási engedélyét);
* **adóazonosító kártyá**ját és **TB-kártyá**ját;
* **eredeti érettségi bizonyítványát/oklevelét és nyelvvizsga bizonyítvány**át (ha van), valamint ezekről a dokumentumokról egy-egy **fénymásolat**ot;
* egyéb más, a felvételi döntésben figyelembe vett eredeti okmányát (pl. felsőfokú szakképzési bizonyítvány) és annak fénymásolatát;
* az egészségügyi **alkalmassági nyilatkozatot és adatkezelési hozzájárulást** (elérhető: a <https://www.tok.elte.hu/th/felveteli> honlap *Letölthető dokumentumok* menüpontjában)
* más felsőoktatási intézmény hallgatói jogviszony igazolását párhuzamos képzés létesítésekor, vagy a törlési határozatot a finanszírozási forma és az ott igénybe vett államilag támogatott félévek számának igazolásával;
* egy új **igazolványkép**et, melynek hátoldalára a nevét és NEPTUN-kódját ráírta;
* a kitöltött és aláírt **titoktartási nyilatkozat**ot, mely megtalálható ezen dokumentum utolsó oldalán.

**A felsorolt dokumentumok bármelyikének hiánya a beiratkozást megakadályozza!**

**(Az egészségügyi alkalmassági nyilatkozatot a felvételi eljárásban már kérte intézményünk, de a beiratkozáskor friss dátumozással ismételten leadandó!)**

Felhívjuk az állami ösztöndíjas képzésre fölvett hallgatóink figyelmét arra, hogy a felvételi besorolás ugyan két félévre szól, de ha az adatok ellenőrzése során kiderül, hogy a nemzeti felsőoktatásról szóló 2011. évi CCIV. törvény (továbbiakban Nftv.) 47. §-a alapján valaki nem jogosult az állami ösztöndíjas képzés igénybevételére, akkor őt már az első félévben át kell sorolni önköltséges képzésre.

Az önköltséges képzésre felvettek az aktuális térítési díjakat a [https://www.tok.elte.hu/th](https://www.tok.elte.hu/th%20)  oldal *Általános információk* menüpontjában tekinthetik meg.

A kurzusfelvételi időszak végéig (**2021. szeptember 10.**) lehetősége van előzetes felsőoktatási tanulmányai alapján **kreditbeszámítást** (kreditelismerést) kérni. A leadási határidő túllépése jogvesztő hatályú.

A kreditátviteli kérelmek kizárólag a NEPTUN tanulmányi rendszeren keresztül, elektronikus formában adhatók le. A Tanulmányi Hivatal [https://www.tok.elte.hu/th](https://www.tok.elte.hu/th%20) honlapján az *Általános információk* menüpontban olvasható az összefoglaló az elektronikus kreditátviteli kérelmek tudnivalóiról. Amennyiben tervezett benyújtani kreditátviteli kérelmet, feltétlenül olvassa át a közleményt.

A kreditátvitel feltétele, hogy a korábbi és az aktuális tárgy tartalma legalább 75 %-ban megegyezzen. Ennek igazolására szükséges az elektronikus kérvény mellé az adott tárgy hitelesített tematikáját és a teljesítést igazoló (elektronikus) leckekönyv fénymásolatát is csatolni.

**A 2021 szeptemberétől tanulmányaikat megkezdő**

* **55761 01 0000 0000 számú csecsemő- és gyermeknevelő-gondozó vagy**
* **55 8933 01 számú csecsemő- és kisgyermeknevelő-gondozó OKJ**

**felsőfokú szakképzettséggel rendelkező hallgatók** számára a Kari Kreditátviteli Bizottság automatikusan elismeri korábbi azonos képzési területű tanulmányaiból a tanegységek egy részét, s ezek kreditértékét a csecsemő- és kisgyermeknevelő alapképzés tantervébe beszámítja. Ennek részleteiről külön személyes üzenetet fognak kapni az érintett hallgatók a Neptunon keresztül.

Tanulmányi ügyeit a TÓK Tanulmányi Hivatal intézi, személyes ügyintézésre egyelőre lehetőség nincsen a járványügyi helyzet miatt. Az ügyek nagyobb részét **elektronikusan,** a Neptun-ban kell intéznie. Ilyenek a személyes adatok megváltoztatása, a félévenkénti regisztráció, a kurzusfelvétel, a vizsgára jelentkezés, a rendszer üzenetek, valamint a pénzügyi teendők figyelemmel kísérése stb. A **Neptun** működésével kapcsolatos információk megtalálhatóak a <https://neptun.elte.hu/> oldalon, a Hallgatói webes felület Súgó menüpontjából elérhető *Neptun dokumentáció* összefoglalóban.

A hallgatók alapvető jogait és kötelezettségeit a nemzeti felsőoktatásról szóló, 2011. évi CCIV. törvény (Nftv.) és a kapcsolódó jogszabályok határozzák meg. A jogszabályok alapján (azok vonatkozó részeit is idézve) alkotta meg az Egyetem a részletes tanulmányi szabályokat tartalmazó **Hallgatói követelményrendszert (HKR)**, e szabályzat keretei között zajlik az első pillanattól kezdve az Ön hallgatói élete. A szabályzat mindenkor hatályos szövege elérhető a <https://qter.elte.hu/> oldalon, a *Dokumentumok/Szabályzatok* menüpont alatt, valamint az Egyetem központi <https://www.elte.hu/> honlapján a *Szabályzatok, dokumentumok* menüpontban.

**Egészségügyi Kiskönyv**

A **bölcsődei gyakorlatokon való részvétel feltétele** az évente megújítandó **Egészségügyi Kiskönyv** (továbbiakban: **Kiskönyv**), melyet a gyakorlati színterek ellenőriznek. A bölcsőde járványügyi szempontból kiemelt terület, ezért szükséges igazolni, hogy az ott munkát (gyakorlatot) végző személy fertőző megbetegedésben nem szenved, illetve kórokozó-hordozása mások egészségét nem veszélyezteti.[[1]](#footnote-1)

Ennek érdekében a beiratkozott hallgatónak a jogszabályban rögzített vizsgálatokon részt kell vennie, a foglalkozás-egészségügyi alkalmassági vizsgálaton meg kell felelnie.

Érvényes Kiskönyv kiállításának lehetőségei

1. Az egészségügyi alkalmassági vizsgálatot a beiratkozásokkal összefüggően az ELTE TÓK megszervezi minden, a karra felvételt nyert hallgató számára a 2021.08.24. és 2021.08.28. közötti intervallumban. A szükséges szűrővizsgálatokra a hallgatók beutalót kapnak, illetve egy részére helyben mód nyílik, majd a vizsgálati eredmények (szűrések) alapján a foglalkozás-egészségügyi szakorvos megállapítja és bejegyzi az alkalmasságot a Kiskönyvbe.

**VAGY**

1. Amennyiben a hallgató rendelkezik érvényes Kiskönyvvel (s abban legalább a fenti vizsgálati eredmények igazoltak és érvényesek), kérjük, hozza magával Kiskönyvét vagy annak másolatát a gyakorlati tájékoztatóra.

**VAGY**

1. Amennyiben egyéni szervezésben kívánja megvalósítani az egészségügyi alkalmassági vizsgálathoz szükséges szűréseket és az alkalmassági vizsgálatot, ebben az esetben a Kiskönyv beszerzésére lehetősége van számos Nyomtatványboltban/Papír- és Írószer boltban. Tüdőszűrést az illetékes egészségügyi állomáson végeznek (egy éven belüli tüdőszűrési eredményét elegendő a Kiskönyvben igazolni!). A további szükséges vizsgálatokhoz (székletvizsgálat, lues szerológia vérvizsgálat általi eredménye) orvosi beutalót háziorvosától kérhet. Egészségügyi alkalmassági vizsgálat során pedig a Kiskönyvet kiállító foglalkozás-egészségügyi szakorvos bőrgyógyászati vizsgálatot is végez, aki a többi szűrési eredmény bemutatása alapján megállapítja és bejegyzi az alkalmasságot a Kiskönyvbe.

Azon hallgatóink, akik az ELTE TÓK által szervezett lehetőséget választják (1. lehetőség), számukra a foglalkozás-egészségügyi alkalmassági vizsgálatra a beiratkozás napján, azt követően kerül sor, az orvosi szobában. A vizsgálat önköltségi ára 8.000 Ft, melyet a helyszínen kell készpénzben rendezni.

Amennyiben az EÜ kiskönyvvel kapcsolatban kérdése merül fel, kérem, keresse bizalommal Szabó Lejla kollégát a [szabo.lejla@tok.elte.hu](mailto:szabo.lejla@tok.elte.hu) elektronikus címen.

Időrendi összefoglaló

|  |  |
| --- | --- |
| **Beiratkozás nappali tagozaton** | **2021. szeptember 3. péntek 12.00-15.00 között** |
| **KARI TANÉVNYITÓ** | 2021. szeptember 3. (péntek)  Regisztrációhoz kötött! Részletek a kari honlapon! |
| **ELTE TANÉVNYITÓ** | 2021. szeptember 3. (péntek) |
| **REGISZTRÁCIÓS IDŐSZAK**  **(elektronikus: Neptunban!)** | 2021. szeptember 5. (vasárnap) 20:00-ig |
| **Tárgyfelvétel határideje:** | 2021. szeptember 10. (péntek) 16:00 |
| **Első és utolsó tanítási nap (szorgalmi időszak)** | 2021. szeptember 6. (hétfő) - 2021. december 10. (péntek) |

**TITOKTARTÁSI ÉS ADATVÉDELMI NYILATKOZAT**

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *[név],*

Neptun-kód:\_\_\_\_\_\_\_\_\_\_\_\_\_\_

az ELTE Tanító- és Óvóképző Kar csecsemő- és kisgyermeknevelő szakos hallgatója kijelentem, hogy a képzés tantervében szereplő, külső intézményben folytatott gyakorlatok során tudomásomra jutott, természetes személyekre, ellátottakra, hozzátartozóikra, továbbá az adott intézményekre, szervezetekre, az alkalmazott eljárásokra vonatkozó, azonosítható adatokat bizalmasan kezelem,

* azokat harmadik (természetes vagy jogi) személynek át nem adom,
* azokról harmadik (természetes vagy jogi) személynek nyilatkozatot az adatok tulajdonosának írásban dokumentált engedélye nélkül nem teszek,
* a tanulmányaimhoz kapcsolódó, írásbeli munkákhoz, dolgozatokhoz, kutatáshoz csak a személyazonosításra alkalmas adatok nélkül használom föl,
* magam vagy mások számára azokat haszonszerzési céllal nem használom.

Tudomásul veszem, hogy ez a titoktartási kötelezettség hallgatói jogviszonyom szüneteltetése alatt, illetőleg annak megszűntét követően is terhel.

Tudomásul veszem, hogy a titoktartási kötelezettség megszegése esetén a Polgári Törvénykönyvben meghatározott jogkövetkezmények alkalmazhatók velem szemben.

A védőnők alapellátási tevékenységének megfigyelésére irányuló gyakorlat során betartom az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. Törvény előírásait.

Kiemelt figyelemmel bírnak a törvény alábbi pontjai:

* 7.§ (1) Az adatkezelő – a (2) bekezdésben foglalt kivétellel – továbbá az adatfeldolgozó az orvosi titkot köteles megtartani.
* 14.§ (1) A gyógykezelés során a kezelést végző orvoson és az egyéb betegellátó személyeken kívül csak az lehet jelen, akinek jelenlétéhez az érintett hozzájárul. (2) B. Akinek erre az intézményvezető vagy az adatvédelemért felelős személy szakmai-tudományos célból engedélyt adott, kivéve, ha ez ellen az érintett kifejezetten tiltakozott.
* 27. § A személyazonosításra alkalmatlan egészségügyi adat időbeli és területi korlát nélkül továbbítható. (Amennyiben a hallgatónak feljegyzést kell készíteni a gyakorlat során, az egészségügyi adatok mellett nem szerepeltethetnek személyazonosító: név, születési idő, lakcím, stb. adatokat.)

Budapest, 2021. \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a hallgató aláírása

A nyilatkozatot a hallgató előttem tette:

P.H.

ügyintéző aláírása

1. Bővebben: 33/1998. (VI. 24.) NM rendelet a munkaköri, szakmai, illetve személyi higiénés alkalmasság orvosi vizsgálatáról és véleményezéséről. [↑](#footnote-ref-1)